Π.Α.Σ. Μινωική Ηρακλείου Κρήτης

Ο Ποδοσφαιρικός Αθλητικός Σύλλογος Μινωική ΗρακλείουΚαταγραφή Αθλητικών Σωματείων, επίσημη ιστοσελίδα της Γ.Γ.Α. είναι αθλητικός σύλλογος με έδρα τη Νέα Φορτέτσα του Ηρακλείου Κρήτης. Επίσημο έτος ίδρυσης του συλλόγου είναι το 1959, χρώματα του συλλόγου είναι το βυσσινί και το λευκό και έμβλημα του συλλόγου είναι ο Διπλός πέλεκυς, κρητικό ιερογλυφικό της Μινωικής γλώσσας κατά τα χρόνια του Μινωικού πολιτισμού. 

Ο σύλλογος δραστηριοποιείται αποκλειστικά το άθλημα του ποδοσφαίρου και διαθέτει πλήρη ποδοσφαιρικό τμήμα ανδρών όλων των ηλικιακών τμημάτων. Ανήκει στη δύναμη της Ε.Π.Σ. Ηρακλείου στις οποίας τις διοργανώσεις και λαμβάνει μέρος. Έχει αγωνιστεί 3 φορές στο πρωτάθλημα της Δ' Εθνικής και 1 φορά στο πρωτάθλημα της Γ' Εθνικής . Έδρα του αποτελεί το γήπεδο του Πανεπιστημίου στη συνοικία Νέα Φορτέτσα του Ηρακλείου. 

 Ιστορία 
Ο Π.Α.Σ. Μινωική Ηρακλείου ιδρύθηκε επίσημα το 1959 και εντάχθηκε στην Ε.Π.Σ. Ηρακλείου, έχοντας Αριθμό Μητρώου Ε.Π.Ο. 799.Επίσημη ιστοσελίδα Ε.Π.Σ. Ηρακλείου Έχει αναδειχθεί 3 φορές (1978-79, 1986-87 και 2002-03) πρωταθλήτρια και 1 φορά (1987-88) κυπελλούχος Ε.Π.Σ. Ηρακλείου. Η Μινωική εμφανίστηκε για πρώτη φορά στις εθνικές κατηγορίες τη σεζόν 1979-80, όποτε και αγωνίστηκε στο πρωτάθλημα της Εθνικής ερασιτεχνικής κατηγορίας που ήταν πρόδρομος της Γ' Εθνικής. Τερμάτισε στη 18η θέση σε σύνολο 20 ομάδων του 1ου ομίλου και υποβιβάστηκε, έχοντας αντιπάλους μεταξύ άλλων τους Π.Α.Ο. Ρουφ, Αθηναϊκό, Ιωνικό Νίκαιας, Ατρόμητο Πειραιώς, Διαγόρα Ρόδου και τους συντοπίτες Π.Ο.Α. και Εργοτέλη. 

Τη σεζόν 1987-88 αγωνίστηκε για πρώτη φορά στην Δ' Εθνική κατηγορία. Τερμάτισε τελευταία στην 16η θέση του 4ου ομίλου και υποβιβάστηκε.Greece - List of Fourth Level Final Tables 1987/88 rsssf.com Στην Δ' Εθνική αγωνίστηκε εκ νέου τη σεζόν 1990-91, όποτε και υποβιβάστηκε τερματίζοντας πίσω από τον Α.Ο. Πλατανιά Χανιών στην 16η θέση σε σύνολο 20 ομάδων του 10ου ομίλουGreece - List of Fourth Level Final Tables 1990/91 rsssf.com και τη σεζόν 2003-04, όποτε και τερμάτισε στη 14η θέση σε σύνολο 17 ομάδων του 10ου ομίλου και υποβιβάστηκε.Greece - List of Fourth Level Final Tables 2003/04 rsssf.com

Η Μινωική αγωνίζεται στο πρωτάθλημα της Α1' Κατηγορίας Ε.Π.Σ. Ηρακλείου. Τη σεζόν 2017-18 τερμάτισε στην 3η θέση διεκδικώντας την άνοδο.Τη σεζόν 2019-20 τερμάτισε στην 14η θέση Τη σεζόν 2020-2021 τερμάτισε στην 7η θέση τη σεζόν 2021-21 τερμάτισε στη θεση 12 τη σεζόν 2022-23 τερμάτισε στη 12η θεση. Στην ετήσια χοροεσπερίδα του συλλόγου στις 14 Ιουλίου του 2018 παρουσιάστηκε για πρώτη φορά ο ύμνος του συλλόγου, από τον καλλιτέχνη Στράτο Κουμπά.Αυτός είναι ο ύμνος της Μινωικής (VIDEO) prismanews.gr Ο ύμνος του συλλόγου γράφτηκε από τους Στράτο Κουμπά και Γιάννη Γιακανίκη και επισημοποιήθηκε από τον σύλλογο στις 2 Αυγούστου του 2018.Ο ύμνος της Μινωικής athleticradio.gr

 Τίτλοι 
 Πρωτάθλημα Α1 Κατηγορίας Ε.Π.Σ. Ηρακλείου: 2
 1978–1979, 2002–2003
 Κύπελλο Ε.Π.Σ. Ηρακλείου: 1
 1987–1988
Παγκρήτιο Κύπελλο Μάχη της Κρήτης: 1
1985

 Παραπομπές 

 Εξωτερικοί σύνδεσμοι 
 Ο Π.Α.Σ. Μινωική Ηρακλείου στην Ε.Π.Σ. Ηρακλείου


Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1959
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1959